སྐབས་དེར་ལས་རིམ་གཙོ་སྐྱོང་བ་དྲིལ་བསྒྲགས་དྲུང་ཆེའི་གནས་རིམ་ཚད་མཉམ་ཤར་གླིང་བསྟན་ཟླ་སྒྲོན་ལགས་ཀྱིས་མཇུག་སྡོམ་གསུང་བཤད་གནང་སྐབས།འཛམ་གླིང་མཉམ་སྦྲེལ་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཚོགས་ནང་རྒྱ་ནག་ལ་དུས་བཀག་བསྐྱར་ཞིབ་གནང་སྐབས།རྒྱལ་ཚོགས་ཀྱི་འབྲེལ་ཡོད་ཚོགས་མི་རྣམ་པས་དུས་བཀག་བསྐྱར་ཞིབ་ཚད་དང་ལྡན་པ་ཞིག་ཡོང་ཐབས་གནང་དགོས་པ་མ་ཟད།རྒྱལ་ཚོགས་ཀྱི་འགྲོ་བ་མིའི་ཐོབ་ཐང་གི་ཁྲིམས་སྒྲིག་ལ་བརྩི་མེད་རྡོག་རོལ་བཏང་དང་གཏོང་བཞིན་པའི་གནད་དོན་ཐོག་རྒྱལ་ཚོགས་ནས་བསྐྱར་ཞིབ་ཡང་ཡང་གནང་བ་བརྒྱུད་རྒྱ་ནག་གཞུང་ལ་རྒྱལ་སྤྱིའི་ཁྲིམས་ལ་བརྩི་བཀུར་ཞུ་དགོས་པ་ཞིག་བཟོ་ཐབས་གནང་དགོས་སྐོར་གསུངས།